மறுப்பு-உவமை

உவமை அணிகளில் மறுபொருள் உவமை என்று ஒருவகை உண்டு.
 இதற்கான பாடல்
அன்னை போல் எவ்வுயிரும் தாங்கும் அனபாயா
நின்னை யார் ஒப்பர் நில வேந்தர் - அன்னதே
வாரி புடை சூழ்ந்த வையகத்திற்கு இல்லையால்
சூரியனே போலும் சுடர் உவமை வகைகள், தண்டியலங்காரம் PDF பக்கம் 68
 பாடல் விளக்கம் 
அனபாயா!
நீ தாயைப் போல எல்லா உயிர்களையும் தாங்குபவன் 
உனக்கு ஒப்பானவர் வேறு யார்? ஒருவரும் இல்லை 
உலகுக்குச் சூரியன் போன்ற சுடர் வேறு இல்லையே
அப்படித்தான்

 ஒட்டக்கூத்தர் பாடலில் 

கீழே காட்டப்பட்டுள்ள பாடல் பகுதி அதிலிருந்து வேறுபட்டது. 
ஒட்டக்கூத்தர் பாடுகிறார்.
விக்கிரம சோழன் உலா வருகிறான்
பெண்களை 7 பருவத்தினராகக் காட்டுவது வழக்கம். 
சோழன் உலா வருவதை 7 பருவத்துப் பெண்களும் காண்கின்றனர். 
அவர்களில் பேதைப் பருவத்துப் பெண் காண்பதைப் பாடுகிறார்.
12 வயது நிரம்பாமலும், பூப்படையாமலும் இருக்கும் பெண்ணின் பருவம் பேதைப் பருவம்.  
அவள் எப்படி இருக்கிறாள்
இதோ பாடல் மு. அருணாசலம், தமிழ் இலக்கிய வரலாறு, 16 ஆம் நூற்றாண்டு, பாகம் 2, பக்கம் 68

 பாடல் (எடுத்துக்காட்டு) 
ஆடாத தோகை, அலராத புண்டரிகம், 
பாடாத பிள்ளைப் பசுங்கிள்ளை - சூடத்
தளிராத சூதம், தழையாத வஞ்சி, 
குளிராத திங்கள் குழவி -  அளிகள்
இயங்காத தண்கா, இறக்காத தேறல்,
வயங்காத கற்பக வல்லி - தயங்கிணர்க்
கூழைச் சுருள் முடிக்கக் கூடுவதும் கூடாதாம்
ஏழைப் பருவத்து இளம்பேதை.குலோத்துங்க சோழன் உலா, கண்ணி 124 முதல் 127
 பாடல் விளக்கம் 
வயலில் வளரும் பயிர்களின் தோகை காற்றில் ஆடும். பேதையாகிய இந்தத் தோகை ஆடவில்லை. 
இந்தப் பேதை பூக்காத தாமரை மொட்டு. 
பாடத் தெரியாத கிளிக்குஞ்சு. 
சூடிக்கொள்ள முடியாத சூதுக்காய். (உருட்டும்போது நம் விருப்பம் போல் விழாத சூதாட்டக் காய்)
படர்வதற்குத் தழைத்து ஆடாத கொடி
குளுமை தராத பிறைநிலா
தேன் இல்லாத பூக்காடு. அதனால் ஆண்களாகிய வண்டுகள் இவளை நாடுவதில்லை.  
மரத்திலிருந்து இறக்கப்படாமல் மண்ணில் புதைத்து ஊறிய தேறல்-கள்.
எழுதப்பட்டு ஆடாமல் இருக்கும் கற்பகக்கொடி. 
கொண்டையில் பூ முடிக்க முடியாத பிச்சுத் தலைமுடி கொண்டவள்
இவள் இளம்பருவத்துப் பேதைப்பெண்.  
 விளக்கம் 
பெண்களுக்குச் சொல்லப்படும் உவமைகள் இந்தப் பேதைக்கு ஒத்துவரவில்லை என்று மறுக்கப்படுகிறது. 
அதனால் இது மறுப்பு-உவமை

 தொல்காப்பியம் 
தொல்காப்பியம் இதனை ஒரூஉ-உவமை எனக் காட்டுகிறது. உவம இயல் நூற்பா 34, 35
வேறுபட வந்த உவமத் தோற்றம் \ கூறிய மருங்கின் கொள் வழிக் கொளாஅல். 
ஒரீஇக் கூறலும் மரீஇய பண்பே.

 மேற்கோள் 

பகுப்பு:அணி இலக்கணம்